เอแอลเอส

**อัลสตอม เอดี24ซี (เอแอลเอส)** () หรือ **เอแอลเอส (ALS)** เป็นรถจักรดีเซลไฟฟ้ารุ่นหนึ่งของการรถไฟแห่งประเทศไทย ที่สั่งนำเข้ามาเพื่อใช้ในการทำบวนรถโดยสารและขบวนรถสินค้า โดยสั่งซื้อจากบริษัท อัลสตอม () ประเทศฝรั่งเศส  (ปัจจุบันคือ Alstom) เมื่อปี พ.ศ. 2517 - 2518 

**เอแอลเอส** ยังเป็นรถจักรดีเซลไฟฟ้าที่ถูกสั่งซื้อเข้ามาใช้งานมากที่สุด มีจำนวนทั้งสิ้น 54 คัน โดยชื่อเรียกของรถจักรรุ่นนี้ก็มาจากอักษรภาษาอังกฤษ3ตัวแรกของอัลสตอม () **เอแอลเอส** มักจะถูกเรียกรวม ๆ ว่า *รถจักรอัลสตอม*

ปัจจุบัน**เอแอลเอส**ถูกลดบทบาทลงเป็นอย่างมากจากการนำเข้ารถจักรรุ่นใหม่ ๆ โดยปัจจุบัน**เอแอลเอส** มักจะใช้ทำขบวนรถเร็ว ขบวนรถธรรมดา ขบวนรถชานเมือง ขบวนรถท้องถิ่น และขบวนรถสินค้า

[thumb|350x350px|รถจักรเอแอลเอส หมายเลข 4150 ขณะเตรียมชุดขบวนรถเร็วระหว่างประเทศที่ 134 ลงเทียบ[สถานีรถไฟเวียงจันทน์ (คำสะหวาด), ประเทศลาว|center]]

thumb|300x300px|รถจักรเอแอลเอส หมายเลข 4103 ขณะที่ทำขบวนรถธรรมดาที่ 284 จุกเสม็ด - กรุงเทพ (หัวลำโพง)

## ประวัติ
ช่วงหลังปี พ.ศ. 2500  การรถไฟแห่งประเทศไทยมีความคิดที่จะเลิกใช้ฟืนเป็นเชื้อเพลิงเพื่อเป็นการสงวนป่าไม้ซึ่งเป็นทรัพยากรธรรมชาติ จึงได้มีการทยอยยกเลิกการใช้รถจักรไอน้ำและมีการจัดหารถจักรดีเซลและรถดีเซลรางมาทดแทน โดยนำเข้ามาหลากหลายรุ่น ตั้งแต่ พ.ศ. 2504 -2509

ในปี พ.ศ. 2507  การรถไฟแห่งประเทศไทย ได้นำเข้ารถจักรดีเซลไฟฟ้าจีอี จากสหรัฐอเมริกา ซึ่งเรียกได้ว่าเป็นรถจักรที่มีสมรรถนะสูงมากกว่ารุ่นอื่น ๆ ในเวลานั้น ทั้งกำลังที่สูง การทำความเร็วที่ดี ลากขบวนรถได้มากขึ้น หนักขึ้น
เพิ่มประสิทธิภาพในการขนส่งทางรถไฟขึ้นมามากในเวลานั้น

ช่วงหลังปี พ.ศ.2510 - 2514 การรถไฟแห่งประเทศไทยจึงมีแนวคิดจัดหารถจักรดีเซลไฟฟ้าสมรรถนะสูงเข้ามาใช้งานเพิ่ม จนในปี พ.ศ. 2517 ก็ได้นำเข้ารถจักรดีเซลไฟฟ้าอัลสตอม  แบบ*เอดี24ซี* หรือ **เอแอลเอส** จากบริษัท อัลสตอม ประเทศฝรั่งเศส โดยมียอดสั่งซื้อมากถึง 54 คัน นำเข้ามาใช้งานตั้งแต่ช่วง พ.ศ. 2517 - 2518 และมีผลการใช้งานเป็นที่น่าพอใจมาก จนถึงปัจจุบัน**เอแอลเอส** ยังคงเป็นรถจักรรุ่นเดียวที่มียอดสั่งซื้อมากที่สุด

และด้วยสมรรถนะ ประสิทธิภาพและความคุ่มค่าของรถจักรแบบ*เอดี24ซี* การรถไฟแห่งประเทศไทย ก็ยังสั่งซื้อรถจักร**อัลสตอม เอดี24ซี** แบบเดียวกับ**เอแอลเอส**เข้ามาอีก 3 รุ่นตั้งแต่ปี พ.ศ. 2517 - 2528 รวมแล้วกว่า 113 คัน แยกออกเป็นอีก 4 รุ่นย่อย 

*อัลสตอม เอดี24ซี* ถือเป็นแบบรถจักรดีเซลไฟฟ้าที่มีใช้งานมากที่สุดในประเทศไทย และด้วยความที่มีจำนวนมากยังทำให้พบเห็นได้บ่อย จนเป็นอีกหนึ่งภาพจำของรถไฟไทยจนถึงปัจจุบัน
[thumb|250x250px|''ป้ายเนมเพลท"Alsthom" ปัจจุบันคือบริษัท [อัลสตอม|Alstom]]

## เปลี่ยนเครื่องยนต์
**เอแอลเอส** มีเครื่องยนต์ดั้งเดิม จากโรงงานคือเครื่องยนต์ Pielstick 16PA4V 185VG  มีกำลัง 2400 แรงม้า  แต่จากการใช้งานที่ยาวนานและอะไหล่ที่เริ่มหายากและราคาสูงขึ้น การรถไฟแห่งประเทศไทยจึงจัดหาเครื่องยนต์ใหม่มาทดแทนเพื่อเพิ่มประสิทธิภาพและเพิ่มอายุการใช้งาน โดยเริ่มทดลองเปลี่ยนตั้งแต่ช่วงปี พ.ศ.2550 เป็นต้นมา

ในปัจจุบันรถจักรเหล่านี้ได้ทำการติดตั้งเครื่องยนต์ใหม่อย่าง Caterpillar 3516B HD และ MTU 16V4000 R41R ไปแล้วหลายคัน และจะมีการทำสีคาดเป็นสัญลักษณ์ว่าใช้เครื่องยนต์ประเภทได 
* สีคาดส้มขาว Pielstick 16PA4V 185VG
* สีคาดน้ำเงินขาว MTU 16V4000 R41R
* สีคาดแดงขาว Caterpillar 3516B HD
[thumb|350x350px|รถจักรเอแอลเอส หมายเลข 4107 ที่เปลี่ยนมาใช้เครื่องยนต์[แคทเธอร์พิลลาร์|Caterpillar โดยมีสีคาดสีแดงขาว|center]]

[thumb|350x350px|รถจักรเอแอลเอส หมายเลข 4153 ที่เปลี่ยนมาใช้เครื่องยนต์[:en:Maximum_transmission_unit|MTU โดยมีสีคาดสีน้ำเงินขาว|center]]

## เครื่องยนต์ที่ใช้

## รถจักรพิเศษ
* หมายเลข **4128 4134 4135 4139 4142** **4112 4115 4121 4143**  เป็นรถจักรที่มีการหุ้มเกราะกันกระสุน
* หมายเลข **4110** เคยเป็นรถจักรที่ติดตั้งระบบไฟฟ้าใหม่จากประเทศอินเดีย
* หมายเลข **4144** ทำการติดตั้งไซเรนบริเวณด้านบนห้องขับ

## รถจักรที่ตัดบัญชี

## อ้างอิง

หมวดหมู่:รถจักรดีเซลในประเทศไทย